open-index/open-wikipedia-markdown huggingface dataset:
Ալեքսանդր Դուգին

**Ալեքսանդր Գելիի Դուգին** (, ), ռուս հասարակական գործիչ, փիլիսոփա, քաղաքագետ, հասարակագետ։ Պրոֆեսոր, ՄՊՀ սոցիլոգիայի ֆակուլտետի միջազգային հարաբերությունների սոցիոլոգիայի վարչի պաշտոնակատար 2009-2014 թվականներին, եվրասիական միջազգային շարժման առաջնորդ։ Դուգինի քաղաքական գործունեությունը ուղղված է Ռուսաստանի և խորհրդային նախկին հանրապետությունների քաղաքական ինտեգրման նոր՝ Եվրասիական միության (ԵԱՄ) ստեղծման միջոցով։

Դուգինի հրապարակախոսական ելույթներում հաճախ նկատելի են ծայրահեղ ազգայնամոլական և ֆաշիստական հռետորաբանություն։
Հայտնի է նաև իր հակահայ ելույթներով, մասնավորապես, ադրբեջանական հեռուստաալիքներով Արցախի հարցում պրոպագանդիստական և ադրբեջանամետ խոսքով։

## Ծանոթագրություններ

## Արտաքին հղումներ
* Կենսագրությունը և հիմնական աշխատությունները 

Կատեգորիա:Ռուս քաղաքագետներ
Կատեգորիա:Ռուս փիլիսոփաներ
Կատեգորիա:Ռուս աշխարհաքաղաքագետներ
Կատեգորիա:Ռուս ազգայնականներ
Կատեգորիա:Ռուս սոցիոլոգներ
Կատեգորիա:Ռուս հրապարակախոսներ
Կատեգորիա:Պոլիգլոտներ
Կատեգորիա:Փիլիսոփայական գիտությունների թեկնածուներ
Կատեգորիա:Մոսկվայի պետական համալսարանի դասախոսներ
Կատեգորիա:Կուսակցության հիմնադիրներ
Կատեգորիա:Ռուս հասարակական գործիչներ
Կատեգորիա:Ռուս քաղաքական գործիչներ
Կատեգորիա:Ռուսաստանի քաղաքագետներ
Կատեգորիա:Քաղաքական գիտությունների դոկտորներ
Կատեգորիա:Ռուս հասարակագետներ
Կատեգորիա:Ռուս գիտնականներ
Կատեգորիա:Ռուս լրագրողներ
Կատեգորիա:Փիլիսոփաներ այբբենական կարգով
Նունե Հովհաննիսյան

**Նունե Սուրիկի Հովհաննիսյան** (), Հայաստանի պետական գործիչ, Հայաստանի Կենտրոնական ընտրական հանձնաժողովի փոխնախագահ։

## Կրթություն
* 1976-1986 թթ. - սովորել և ավարտել է Երևանի թիվ 114 անգլիական թեքումով միջնակարգ դպրոցը։
* 1988-1994 թթ. - սովորել և ավարտել է ԵՊՀ իրավաբանական ֆակուլտետը։

## Աշխատանքային գործունեություն
* 1986-1988 թթ. - աշխատել է Երևանի Կլարա Ցետկինի անվան կարի ֆաբրիկաում, ապա՝ Երևանի միջքաղաքային հեռախոսային կայանում որպես բանվորուհի։
* 1988-1990 թթ. - աշխատել է «Գուգարք» կոոպերատիվում որպես բանվորուհի։
* 1990-1993 թթ. - Երևանի Խորհրդային շրջանի ժողովրդական դատարանի դատական նիստերի քարտուղար։
* 1993-1995 թթ. - ՀՀ Գերագույն խորհրդի իրավական հարցերի մշտական հանձնաժողովի գործավար։
* 1995-1996 թթ. - աշխատել է ՀՀ Գերագույն խորհրդի իրավաբանական բաժնի տեղեկատվական իրավական ապահովման և կոդիֆիկացիոն աշխատանքների ենթաբաժնում որպես վիճակագիր։
* 1996-1997 թթ. - ՀՀ կենտրոնական ընտրական հանձնաժողովի իրավաբանական բաժնի խորհրդատու։
* 1997-1998 թթ. - ՀՀ Ազգային ժողովի իրավաբանական ծառայության դատական վերափոխումների իրավական ապահովման բաժնի ավագ խորհրդատու։
* 1998-2002 թթ. - ՀՀ Ազգային ժողովի իրավաբանական վարչության քրեական և վարչական օրենսդրության փորձաքննության բաժնի գլխավոր մասնագետ։
* 2002-2006 թթ. - ՀՀ կենտրոնական ընտրական հանձնաժողովի իրավաբանական բաժնի պետ։
* 2004-2005 թթ. - Ռուս-հայկական (սլավոնական) համալսարանի իրավաբանական ֆակուլտետի դասախոս։
* 2006-2014 թթ. - ՀՀ կենտրոնական ընտրական հանձնաժողովի իրավաբանական վարչության պետ։
* 2014 թ. հունիսի 24-ին ՀՀ Նախագահի հրամանագրով ՀՀ Մարդու իրավունքների պաշտպանի առաջարկությամբ նշանակվել է ՀՀ Կենտրոնական ընտրական հանձնաժողովի անդամ՝ վեց տարի պաշտոնավարման ժամկետով։

Անկուսակցական է։ Ամուսնացած է, ունի երկու դուստր։

## Ծանոթագրություններ

Կատեգորիա:1969 ծնունդներ
Կատեգորիա:Օգոստոսի 4 ծնունդներ
Կատեգորիա:Երևան քաղաքում ծնվածներ
Կատեգորիա:ՀՀ ԿԸՀ անդամներ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Հայ պետական գործիչներ
Տոմատախյուս

**Տոմատախյուս**, պատրաստում են հասած պոմիդորից տրորելով և եփաթանձրացնելով 2-3 անգամ։ Տոմատի մածուկից տարբերվում է չոր նյութերի քիչ պարունակությամբ (12-20 %)։ 
## Պարունակություն
Չոր նյութերի 20 % խտության դեպքում տոմատախյուսը պարունակում է միջին հաշվով 11,8 % շաքար, 1,8 % օրգանական թթուներ, 26 մգ % C վիտամին, 1,8 մգ % կարոտին (A նախավիտամին)։ Տոմատախյուսը օգտագործում են նույն նպատակով, ինչ տոմատի մածուկը։

Կատեգորիա:Լոլիկ
Վառլամ Լիպարտելիանի

**Վառլամ Լիպարտելիանի** (, ծնվել է՝ 27 փետրվարի, 1989, Լենտեխի, Վրացական ԽՍՀ, ԽՍՀՄ), վրացի ձյուդոիստ, աշխարհի չեմպիոն, Եվրոպայի բազմակի չեմպիոն, Եվրոպական խաղերի մրցանակակիր։

## Կենսագրություն
Վառլամ Լիպարտելիանին ծնվել է 1989 թվականի փետրվարի 17-ին Լենտեխի գյուղում։ 2008 թվականին ձյուդոյի աշխարհի թիմային առաջնությունում արժանացել է ոսկե մեդալի։ 2009 թվականին դարձել է Եվրոպայի առաջնության արծաթե մեդալակիր, իսկ թիմային առաջնությունում արժանացել է ոսկե մեդալի։ 2011 թվականի Եվրոպայի առաջնության ժամանակ և՛ անհատական, և՛ թիմային առաջնություններում արժանացել է բրոնզե մեդալի։ 2012 թվականի Եվրոպայի առաջնության ժամանակ անհատական ու թիմային առաջնություններում դարձել է ոսկե մեդալակիր, իսկ Ամառային Օլիմպիական խաղերի երկրորդ տուրում պարտություն է կրոլ Ինդոնեզիայի ներկայացուցիչ Մարկ Անտոնիից և զբաղեցրել 9-րդ տեղը։ 2013 թվականին Եվրոպայի առաջնությունում արժանացել է արծաթե մեդալի, իսկ աշխարհի առաջնությունում՝ արժաթե մեդալի (երկու դեպքում էլ թիմային առաջնություններում դարձել է ոսկե մեդալակիր)։ 2014 թվականի Եվրոպայիև՛ անհատական, և՛ թիմային առաջնություններում արժանացել է ոսկե մեդալի, իսկ աշխարհի առաջնություններում՝ բրոնզե մեդալի։ 2015 դարձել է Եվրոպայի խաղերի արծաթե մեդալակիր։

## Ծանոթագրություններ

## Արտաքին հղումներ
* Վառլամ Լիպարտելիանի  - Օլիմպիական վիճակագրությունը Sports-Reference.com կայքում 
* Վառլամ Լիպարտելիանիի էջը judoinside.com կայքում

Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:Վրացի ձյուդոիստներ
Անջատելիության աքսիոմաներ

**Անջատելիության աքսիոմաներ**, տոպոլոգիական կարևոր դասեր բնութագրող աքսիոմաներ։

## Բացատրություն
Եթե X տոպոլոգիական տարածության կամայական երկու տարբեր կետերից գոնե մեկն ունի մյուսը չպարունակող շրջակայք, ապա ասում են, որ X տարածությունը բավարարում է T_0 անջատելիության աքսիոմին (X–ը T_0–տարածություն է), իսկ եթե այդ կետերից յուրաքանչյուրն ունի մյուսը չպարունակող շրջակայք, ապա X-ը բավարարում է T_1  անջատելիության աքսիոմին (X–ը T_1-տարածություն է)։ Ապացուցված է, որ T_1–տարածություններում միակետ ենթաբազմությունները չեն կարող ունենալ սահմանային կետեր, մինչդեռ կամայական տոպոլոգիական տարածություններում այդ «միանգամայն բնական» հատկություններըն անգամ կարող են խախտվել։ Եթե X-ի կամայական երկու կետեր ունեն չհատվող շրջակայքեր, ապա ասում են, որ X-ը T_2: Ենթատողային տեքստ–տարածություն է, կամ անջատելի տարածություն է, իսկ ավելի հաճախ՝ հաուսդորֆյան տարածություն Է։ Միայն հաուսդորֆյան տարածություններում է, որ կետերի հաջորդականությունը չի կարող ունենալ մեկից ավելի սահման։ Եթե X-ը T_2–տարածություն է, որի յուրաքանչյուր փակ բազմություն և նրան չպատկանող կետ ունեն չհատվող շրջակայքեր, ապա X-ը կոչվում է T_3–տարածություն կամ ռեգուլյար, իսկ եթե յուրաքանչյուր երկու չհատվող փակ բազմություններ ունեն չհատվող շրջակայքեր, ապա X-ը կոչվում է նորմալ տարածություն։ Ակնհայտ է, որ նշված անջատելիության աքսիոմաներից յուրաքանչյուրն ավելի թույլ է (նրանով որոշվող տարածությունների դասն ավելի լայն է), քան հաջորդ անջատելիության աքսիոմաներ։ Հատկապես կարևոր են հաուսդորֆյան և նորմալ տարածությունների դասերը (վերջինում տեղի ունի անընդհատ ֆունկցիաների շարունակելիության վերաբերյալ Տիտցե-Ուրիսոնի նշանավոր թեորեմը)։

Կատեգորիա:Տոպոլոգիա
Կատեգորիա:Ֆունկցիոնալ անալիզ
Անոսպնյակություն

**Անոսպնյակություն**, **աֆակիա**, աչքի ոսպնյակի բացակայություն։

## Պատճառներ
Մթագնած (կատարակտային) ոսպնյակի հեռացումը, աչքի ծանր վնասվածքներն ու ցնցումները, ինչպես նաև բնածին արատները։ Անվոսպնյակության հետևանքով փոխվում է աչքի բեկունակությունը, ընկնում է տեսողությունը (մինչև 10,0—12,0 դիոպտր), աչքը կորցնում է ակոմոդացիայի հատկությունը։

Անոսպնյակությունը կարելի է շտկել համապատասխան ակնոցով։

Կատեգորիա:Տեսողություն
Ավթանդիլ Ճրիկիշվիլի

**Ավթանդիլ Ճրիկիշվիլի** (, ), վրացի ձյուդոիստ, աշխարհի ու Եվրոպայի առաջնությունների ու Եվրոպայի խաղերի չեմպիոն։ 2014 թվականին Վրաստանի սպորտի և երիտասարդության նախարարության կողմից ճանաչվել է «2014 թվականի վրացի լավագույն մարզիկ»։

## Կենսագրություն
Ավթանդիլ Ճրիկիշվիլին ծնվել է 1991 թվականի մարտի 18-ին Նորիո գյուղում (ներկայում՝ Քվեմո Քարթլի երկրամասի Գարդաբանի մունիցիպալիտետում)։ 2011 թվականին Եվրոպայի առաջնությունում թիմի կազմում դարձել է բրոնզե մեդալակիր։ 2012 թվականին Եվրոպայի թիմային առաջնությունում արժանացել է ոսկե մեդալի, իսկ Ամառային Օլիմպիական խաղերի երրորդ փուլում վնասվածքի պատճառով պարտություն է կրել ամերիկացի Թրավիս Սթիվենսից և զբաղեցրել 9-րդ տեղը։ 2013 թվականին Եվրոպայի անհատական ու թիմային առաջնություններում դարձել է ոսկե մեդալակիր, աշխարհի անհատական առաջնությունում արժանացել է արծաթե, իսկ թիմային առաջնությունում՝ ոսկե մեդալի։ 2014 թվականին Եվրոպայի և՛ անհատական, և՛ թիմային առաջնություններում, ինչպես նաև աշխարհի անհատական առաջնությունում արժանացել է ոսկե մեդալի, իսկ աշխարհի թիմային առաջնությունում՝ բրոնզե մեդալի։ 2015 թվականին դարձել է Եվրոպայի խաղերի չեմպիոն։

2016 թվականին Կազանում կայացած Եվրոպայի առաջնությունում նվաճել է արծաթե մեդալ անձնական առաջնությունում և դարձել չեմպիոն Վրաստանի թիմի կազմում:

Ռիո դե Ժանեյրոյում կայացած 2016 թվականի Ամառային օլիմպիական խաղերում զբաղեցրել է 5-րդ տեղը:

## Ծանոթագրություններ

## Արտաքին հղումներ
* Ավթանդիլ Ճրիկիշվիլի  - օլիմպիական վիճակագրությունը Sports-Reference.com կայքում 
* Georgian Official website
* Ավթանդիլ Ճրիկիշվիլի

Կատեգորիա:Վրացի ձյուդոիստներ
Կատեգորիա:Ձյուդոյի աշխարհի չեմպիոններ
Կատեգորիա:Ձյուդոյի Եվրոպայի չեմպիոններ
Տեռա-Ռոսսա

250px|մինի|աջից
**Տեռա-Ռոսսա** ( – կարմիր հող), կարմրագույն կավային երկաթային գոյացումներ, որոնք առաջանում են կարբոնատային ապարների վրա։

## Նկարագրում
ժամանակակից չորային արևադարձային և մերձարևադարձային կլիմայի պայմաններում կրաքարերի չլուծվող մնացորդի և քամու բերած փոշու հիպերգենեզի արգասիք է։

## Տարածվածություն
Տարածված է Միջերկրական ծովի առափնյա մասերում, Արևելյան Աֆրիկայում և այլ շրջաններում։

## Տես նաև
*Հիպերգեն պրոցեսներ

Կատեգորիա:Հողի տեսակներ
Անդրե Հոֆման

**Անդրե Հոֆման** (, Փետրվարի 28, 1993, Էսսեն, Գերմանիա), գերմանացի ֆուտբոլիստ, կիսապաշտպան։ Հանդես է գալիս գերմանական «Հաննովեր 96» ակումբում։

## Կարիերա
Մինչև 2010 թվականը սովորել է «Դույսբուրգ» ակումբի ակադեմիայում։ Հենց այդ տարիներին էլ հանդես է եկել «Դույսբուրգ»-ի երիտասարդական թիմում։ 2010-2011 մրցաշրջանում հրավիրվում է «Դույսբուրգ»-ի հիմնական կազմ և ելույթ է ունենում Բունդեսլիգայում։ 2013 թվականի հունվարի 3-ին Անդրեն տեղափոխվում է «Հաննովեր 96»։ 2013 թվականի ապրիլի 20-ին խփել է իր առաջին գնդակը Բունդեսլիգայում (Բավարիայի դեմ խաղում)։

Անդրե Հոֆմանը միջազգային մակարդակի ֆուտբոլիստ է։ Հանդես է եկել Գերմանիայի Մ-17 և Մ-19 տարիքայինների խմբերում։

## Ծանոթագրություններ

## Արտաքին հղումներ
* Տեղեկություններ անձի մասին
* Խաղացողի պրոֆիլը Footballtop.ru կայքում

Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Գաուդան

**Գաուդան**, գետակ Հայկական լեռնաշխարհում, Տիգրիսի ավազանում, Խաբուրի աջ վտակ Մամխորանի օժանդակը։ Սկիզբ է առնում Շատախից հարավ, Մամխորան լեռների արևելյան փեշերից։

## Ծանոթագրություններ

Կատեգորիա:Թուրքիայի գետեր
Կատեգորիա:Մամխորան գետի վտակներ
Կատեգորիա:Վանի նահանգ
Վրաստանի բալետ

մինի|260px|Վրացի պարողներ
**Վրաց ժողովրդի պարարվեստն** () ունի դարերի վաղեմություն։ Սակայն բալետային թատրոնը ձևավորվել է 1852 թվականից, երբ Թիֆլիսում սկսել են հանդես գալ ռուսական բալետի թատերախմբերը։ Ազգային բալետ ստեղծելու առաջին փորձերն արել է կոմպոզիտոր Թ․ Վախվախիշվիլին։ Վրաստանում խորհրդային իշխանության առաջին տարիներին բալետային թատերախումբը գլխավորել է Մ․ Մորդկինը (1920–1922)։ 1921 թվականին ազգային կադրերից կազմակերպվել է բալետային թատրոնը։ 1920-1930-ական թվականներին բալետներ են բեմադրել Մ. Մորդկինը, Մ․ Մոիսեևը, Մ․ Սերգեևը, Ի․ Արբատովը, Վ․ Դամսախուրդիան, Վ․ Լիտվինենկոն, Դ․ Զավրիշվիլին և ուրիշներ։ 1936 թվականին Վ․ Ճաբուկիանին բեմադրել է Ա․ Բալանչիվաձեի «Մզեճաբուկի» առաջին ազգային դասական բալետը։ 1938 թվականին ստեղծվել է Շ․ Թաքթաքիշվիլու «Մալթաղվա» արդի թեմայով առաջին ազգային բալետը (բալետմայստեր Դ․ Զավրիշվիլի, Վ․ Լիտվինենկո)։ 1941 թվականից բալետային խումբը ղեկավարել է Վ․ Ճաբուկիանին, բեմադրություններից են՝ Գ․ Կիլաձեի «Մինաթլե» Տեսարան Ա․ Մաճավարիանիի «Օթելլո» բալետից (1957, Վրաստանի օպերայի և բալետի թատրոն) (1947, 2-րդ խումբ՝ 1965), Դ․ Թորաձեի «Գորդա» (1950, ՍՍՀՄ պետական մրցանակ, 1951), Ա․ Մաճավարիանիի «Օթելլո» (1957, լենինյան մրցանակ, 1958), Ռ․ Գաբիչվաձեի «Համլետ» (1971)։ Բեմադրություններ են իրականացրել նաե Դ․ Դավիթաշվիլին, Ա․ Ծերեթելին, Թ․ Մանաձեն, Վ․ Դոլիձեն, Զ․ Կիկալեիշվիլին, Ռ․ Ծուլուկիձեն, Ա․ Ճիճինաձեն և ուրիշներ։

Տարբեր տարիներ թատրոնում աշխատել են արտիստներ Ն․ Ռամիշվիլին, Ե․ Գվարամաձեն, Թ․ Ճաբուկիանին, Ի. Ալեքսիձեն, Ե․ Գելովանին, Վ․ Ծիգնաձեն, Մ․ Վեկուան, Է․ Ճաբուկիանին, Լ․ Միթաիշվիլին, Ի․ Մուխիշվիլին, Դ. Բագրատիոնին, Կ․ Լոլաձեն, Զ․ Կիկալեիշվիլին, Վ․ Գունաշվիլին, Ռ․ Սաղալաշվիլին, Ռ․ Սանաձեն և ուրիշներ։ 1972–81-ի բալետային խումբը ղեկավարել է Դ․ Ալեքսիձեն, բեմադրություններից են Բ․ Կվերնաձեի «Բերիկաոբա» (1973), Ս․ Ցինցաձեի «Դալին և որսորդը», Ռ․ Գաբիչվաձեի «Մեդեա» (երկուսն էլ՝ 1978) են։ 1982 թվականից գեղարվեստական ղեկավարն ու գլխավոր բալետմայստերն է Մ․ Լավրովսկին։ 1902-1934 թվականներին Թիֆլիսի ազգային վրացական պարերի ստուդիան կազմակերպել և ղեկավարել է Ա․ Ալեքսիձեն։ 1916 թվականին Մ․ Պերինին ստեղծել է առաջին բալետային ստուդիան, որը 1921 թվականին վերակազմավորվել է օպերայի և բալետի թատրոնին կից բալետային դպրոցի (1921–1935 թվականներին՝ տնօրեն Մ․ Պերինի)։ 1935 թվականին Դ․ Զավրիշվիլին այն վերակազմավորել է պարարվեստի ստուդիայի, ավելի ուշ՝ դպրոցի․ 1951 թվականին դարձել է Պարարվեստի պետական ուսումնարան, որը ղեկավարել է Վ․ Ճաբուկիանին (1951-1977)։ 1945 թվականին ստեղծվել է ազգային պարի անսամբլ (այժմ՝ Վրաստանի ժողովրդական պարի պետական ակադեմիական վաստակավոր անսամբլ։ 1947 թվականին կազմակերպվել է երգի և պարի անսամբլը (այժմ՝ Վրաստանի երգի և պարի պետ․ անսամբլ)։

Կատեգորիա:Վրացական պարեր
Կատեգորիա:Վրացական մշակույթ
Պլաստիկական անատոմիա

**Պլաստիկական անատոմիա**, ուսումնասիրում է մարմնի արտաքին ձևերը հանգստի և շարժման վիճակում։ Զբաղվում է նաև մարմնի ներքին կառուցվածքով, հիմնականում արտաքին ձևերի արտահայտչականությունը վերծանելու նպատակով։

Պլաստիկական անատոմիայում կիրառվում են մարդաչափական, գանգաչափական և գլխազրական ուսումնասիրություն։ Պլաստիկական անատոմիայում կիրառվում են մարդաչափական, գանգաչափական և գլխազրական ուսումնասիրությունները, մարմնի համամասնության ուսմունքը (ուսումնասիրում է մարդու մարմնի չափերը՝ ձգտելով գտնել տարբերակների և տիպերի ծայրահեղ փոփոխականությունը որոշելու բնական «բանալի»)։ Հաստատված է, որ մարդու քթի ստորին սահմանից մինչև գլխի գագաթը (բրեգմա), քթի ստորին սահմանից՝ կրծոսկրի կոթը, լծային կտրուճից՝ պորտը, պորտից՝ ցայլը, լծային կտրուճից՝ ուսահոդը, երկու ազդրոսկրերի գլխիկների միջև ընկած տարածությունը հավասար մասեր են և յուրաքանչյուրը կազմում է ողնաշարի մեկ քառորդը։ Բազկի երկարությունը հավասար է երկու բազկի գլխիկները միացնող գծի երկարությանը, նախաբազկինը՝ կրծքագեղձի պտուկը պորտին միացնող գծին, ձեռքինը՝ պորտը ազդրոսկրի գլխիկին միացնող գծին, ազդրինը՝ ազդրոսկրի գլխիկը հակառակ կողմի կրծքագեղձի պտուկին միացնող գծին, սրունքինը՝ ազդրոսկրի գլխիկը նույն կողմի կրծքագեղձի պտուկին միացնող գծին, իսկ թաթի բարձրությունը՝ լծային կտրուճը պտուկին միացնող գծի կեսին։ Մարմնի կենտրոնը համարվում է ցայլը։ Վերոհիշյալ տվյալները կիրառական մեծ նշանակություն ունեն կերպարվեստում։

## Գրականություն
* Ճաղարյան Ա., Պետրոս Դուրյան. դեմքի վերականգնումը, Ե., 1971։

Կատեգորիա:Անատոմիա
Անհատական հոգեբանություն

**Անհատական հոգեբանություն**,
* առանձին մարդու՝ անհատի հոգեբանությունը
* արտասահմանյան իդեալիստական հոգեբանության մեջ ուղղություն, որի հիմնադիրն է ավստրիացի հոգեբան Ա. Ադլերը։ Այդ ուղղությունը հոգեկանի զարգացման շարժիչ ուժը համարում է մարդկանց անհատապաշտական ձգտումները և, այդ ըմբռնմամբ, մարդու հոգեկան կյանքը դիտում մարդկանց հասարակական-պատմական հարաբերություններից դուրս։

Անհատական հոգեբանությունը որոշակի ընդհանրություններ ունի գերմանացի փիլիսոփա Ֆ. Նիցշեի ծայրահեղ անհատականության փիլիսոփայության հետ։

## Արտաքին հղումներ
* ИНДИВИДУАЛЬНАЯ ПСИХОЛОГИЯ //Հանրագիտական բառարան. — 2000.
* Адлера индивидуальная психология // Բժշկական հանրագիտարան
* ИНДИВИДУАЛЬНАЯ ПСИХОЛОГИЯ // Հոգեբուժական հանրագիտարան. — С.-Пб.։ Питер։ Б. Д. Карвасарский. — 2000.
* Российское сообщество Индивидуальной психологии Альфреда Адлера 
* International Association of Individual Psychology 
* Classical Adlerian Psychology according to Alfred Adlers Institutes in San Francisco and Northwestern Washington 
* Centro de Estudios Adlerianos - Uruguay 

Կատեգորիա:Հոգեթերապիա
Կատեգորիա:Խորքային հոգեբանություն
Շոթա Արվելաձե

**Շոթա Արվելաձե** (, ), վրացի ֆուտբոլիստ, հարձակվող, այժմ՝ ֆուտբոլային մարզիչ։

## Կարիերա
Հանդես է եկել «Մարտվե», «Դինամո Թբիլիսի», «Տրաբզոնսփոր», «Այաքս», «Ռեյնջերս», «ԱԶ» ֆուտբոլային ակումբներում։ 2008 թվականին ֆուտբոլային կարիերան ավարտել է Իսպանիայի «Լևանտե» ֆուտբոլային ակումբում։ Վերջին ակումբի կազմում նա խաղացել է 4 հանդիպում և չի խփել ոչ մի գոլ։

Ֆուտբոլային կարիերայի վերջին հանդիպումն անցկացրել է 2008 թվականի հուլիսի 3-ին։

## Ծանոթագրություններ

Կատեգորիա:Այաքսի ֆուտբոլիստներ
Կատեգորիա:Դինամո Թբիլիսիի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլային մարզիչներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տրաբզոնսպորի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:ԱԶ Ալկմարի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Լևանտեի ֆուտբոլիստներ
Սոնտոնա լա Մոնտան

**Սոնտոնա լա Մոնտան** (), կոմունա Ֆրանսիայում, Ռոն Ալպեր մարզի Էն գավառում։ Մտնում է Իզերնոր կանտոնի մեջ։ Կոմունայի շրջանը՝ Նանտյուա։

Կոմունայի INSEE կոդը՝ 01410։

## Աշխարհագրություն
Կոմունան Փարիզ քաղաքից գտնվում է 380 կմ հարավ-արևելք, Լիոն քաղաքից 75 կմ դեպի հյուսիս-արևելք, 23 կմ արևելք Բուրկ ան Բրեսից։

## Կլիմա
Կլիման կիսացամաքային է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում՝ ամռան ամիսներին։

## Բնակչություն
Կոմունայի բնակչությունը 2010 թվականին կազմել է 320 մարդ։

## Տնտեսություն
2010 թվականին աշխատունակ տարիք (15-64 տարեկան) ունեցող 216 մարդկանցից 169-ը տնտեսապես ակտիվ են եղել, 47-ը՝ պասիվ (ակտիվության ցուցանիշը՝ 78,2% է, 1999 թվականին՝ 63.0 %)։ 169 ակտիվ բնակիչներից աշխատել են 159-ը (90 տղամարդ, 69 կին), գործազուրկ է եղել 10 մարդ (7 տղամարդ և 3 կին)։ 47 պասիվներից 15 մարդ եղել են աշակերտ կամ ուսանող, 16-ը՝ թոշակառու, 16-ը պասիվ են եղել այլ պատճառներով։

## Պատկերասրահ

Napt.jpg|
Sonthonnax-la-Montagne-%C3%A9glise.jpg|


## Արտաքին հղումներ
* Ֆրանսիայի տնտեսական հետազոտությունների և վիճակագրության ազգային ինստիտուտ 
* cassini.ehess.fr. Проверено 7 июня 2014

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Սենտ Ժյուլի (Ֆրանսիա)

**Սենտ Ժյուլի ** (), կոմունա Ֆրանսիայում, մտնում է Ռոն Ալպեր մարզի Էն գավառի կազմի մեջ։ Մտնում է Լանիո կանտոնի կազմի մեջ։ Կոմունայի օկրուգը Բելլեն է։

Կոմունայի կոդը՝ 01366։

## Աշխարհագրություն
Կոմունան Փարիզ քաղաքից գտնվում է 360 կմ հարավ-արևելք, Լիոն քաղաքից 45 կմ դեպի հյուսիս և 36 կմ արևմուտք՝ Բուրկ ան Բրեսից։

## Կլիմա
Կլիման կիսացամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։

## Բնակչություն
Կոմունայի բնակչությունը 2010 թվականին կազմել է 889 մարդ։

## Տնտեսություն
2010 թվականին աշխատունակ տարիք (15-64 տարեկան) ունեցող 581 մարդկանցից 476-ը տնտեսապես ակտիվ են եղել, 105-ը՝ պասիվ (ակտիվության ցուցանիշը՝ 81.9% է, 1999 թվականին՝ 69.9 %)։ 476 ակտիվ բնակիչներից աշխատել են 440-ը (229 տղամարդ, 211 կին), գործազուրկ է եղել 36 մարդ (15 տղամարդ և 21 կին)։ 105 պասիվներից 33 հոգի եղել են աշակերտ կամ ուսանող, 47-ը՝ թոշակառու, 25 պասիվ են եղել այլ պատճառներով։

## Տեսարժան վայրեր
* Սենտ Ժյուլիի ամրոց (13-րդ դար)՝ 1984 թվականի պատմական հուշարձան։

## Պատկերասրահ

Photo de Sainte Julie.jpg
Photo du site 3.jpg
Photo du site 2.JPG
Map commune FR insee code 01366.png


## Ծանոթագրություններ

## Արտաքին հղումներ
* Официальный сайт 
* 
* 

Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Աշխարհի ամենաեկամտաբեր ընկերությունների ցանկ

Սույն հոդվածում ներկայացված են ամենաբարձր ընդհանուր եկամտի արդյունքներ գրանցած **աշխարհի խոշորագույն [[Բաց բաժնետիրական ընկերություն|հանրային]], մասնավոր և/կամ պետական [[ձեռնարկություն]]ները**։ Ցանկում ներկայացված ընկերություններից յուրաքանչյուրի գրանցած եկամտային չափաբաժինը գերազանցում է 110 միլիարդ ԱՄՆ դոլարը։ Ներկայացված ընկերությունների 1/3-ը ներգրավված է նավթարդյունաբերության և գազարդյունաբերության ոլորտներում։

Պետական ձեռնարկությունների վերաբերյալ նորացվող տեղեկատվության հասանելիությունն ու վստահելիությունը կարող է տատանվել ըստ տվյալ երկի, ուտի սույն ցանկը կարող է անավարտ համարվել։ Չնայած ներկայացված մի շարք ընկերություններ իրենց ֆինանսատնտեսական հաշվետվություններում օգտագործում են ազգային տարադրամներ, եկամտային բոլոր ցուցանիշները ցանկում ներկայացված են ԱՄՆ դոլարով։ Փոխարժեքի տատանումների պատճառով եկամուտների դոլարային արժեքները կարճ ժամկետներում կարող են նշանակալիորեն փոփոխության ենթարկվել։

## Ցանկ
 Պետական ձեռնարկություն

## Ծանոթագրություններ

Կատեգորիա:Ցանկեր
Ռոզալինդ Ֆրանկլին

**Ռոզալինդ Ֆրանկլին** (, ), անգլիացի կենսաֆիզիկոս և գիտնական, ուսումնասիրել է ԴՆԹ-ի կառուցվածքը։

Ռոզալինդ Ֆրանկլինը հայտնի է իր ԴՆԹ-ի կառուցվածքի մասին եզրակացությամբ, որը հետագայում հաստատվել է։ Աշխատել է Քեմբրիջի համալսարանում։ ԴՆԹ-ի մասին ուսումնասիրությունը ավարտելուց հետո ուսումնասիրություններ է կատարում նաև ծխախոտի բնագավառում (ուսումնասիրել է ծխախոտի մոզաիկա և պոլիոմիելիտա վիրուսները)։ Մահացել է 1958 թվականին ձվարանի քաղցկեղից։ 4 տարի անց նոլկլեինային թթուների ուսումնասիրման համար նրա գործընկերներն արժանացել են Նոբելյան մրցանակի։

## Կենսագրություն
Ռոզալինդ Ֆրանկլինը ծնվել է 1920 թվականի հուլիսի 25-ին Լոնդոնի Նոթթինգ Հիլլ շրջանում, հարուստ և ազդեցիկ հրեաների ընտանիքում։ Նրա հայրը եղել է բանկիր Արթուր Ֆրանկլին (1894-1964), իսկ մայրը՝ Մուրիել Ֆրանկլին (1894-1976)։ Ռոզալին Ֆրանկլին տանը եղել է երկրորդ երեխան, ավագ դուստրը։ նախարար և դարձել է առաջին հրեան, ով աշխատել է բրիտանական կառավարությունում (նախարարների կաբինետում)։

Ռոզալինդ Ֆրանկլինի մորաքույրը՝ Հելեն Քերոլին Ֆրանկլիլնը, ամուսանցել էր Նարման դե Մատտոս Բենտվիչեմի հետ, ով եղել է Մեծ Բրիտանիայում ենթամանդատային Պաղեստինի գլխավոր դատախազը։ Նա եղել է արհմիութենական կազմակերպության ակտիվ անդամ և պայքարել է կանանց ընտրության իրավունքի համար։ Հետագայում նա դարձել է Լոնդոնի կոմսության խորհրդարանի անդամ։

Ռոզալին Ֆրանկլինը սովորել է Սուրբ Պողոսի անվան և St Paul's Girl's  School աղջիկների մասնավոր դպրոցում։ 1938 թվականին ուսումը շարունակում է Քեմբրիջի համալսարանում։ 1941 թվականին ավարտում է համալսարանը։ 1945 թվականին ստացել է գիտությունների դոկտորի գիտական աստիճան։ Երկրորդ համաշխարհային պատերազմից հետո Ռոզալինդ Ֆրանկլինը տեղափոխվում է Ֆրանսիա և այնտեղ զբաղվում ուսումնասիրություններով։ 
Մահացել է 1958 թվականին ձվարանի քաղցկեղից։

## Ծանոթագրություններ

## Արտաքին հղումներ
* 
* 

Կատեգորիա:Անգլիացի գիտնականներ
Կատեգորիա:Անգլիացի կենսաբաններ
Կատեգորիա:Անգլիացի կենսաքիմիկոսներ
Կատեգորիա:Անգլիացի կենսաֆիզիկոսներ
Կատեգորիա:Անգլիացի քիմիկոսներ
Կատեգորիա:Անգլիացի ֆիզիկոսներ
Կատեգորիա:Բրիտանական ակադեմիայի անդամներ
Կատեգորիա:Գիտական մրցանակակիրներ
Կատեգորիա:Հրեա կին գիտնականներ
Կատեգորիա:Փիլիսոփայական գիտությունների դոկտորներ
Կատեգորիա:Քաղցկեղից մահացածներ
Կատեգորիա:Քեմբրիջի համալսարանի շրջանավարտներ
BP

**BP**, բրիտանական նաֆթագազային ընկերություն։ Հիմնադրվել է 1909 թվականին։ Շտաբ գրասենյակը գտնվում է Լոնդոնում։ 2009 թվականին ընկերությունը գրավել է չորրորդ տեղը Fortune Global 500 վարկանշային աղյուսակում։

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:Միացյալ Թագավորության ընկերություններ
Կատեգորիա:Նավթային ընկերություններ
Գեորգի Աբզիանիձե

**Գեորգի Աբզիանիձե** (, 10 (23) մայիսի, 1907, Քութայիս, Ռուսական կայսրություն — 6 ապրիլի, 1976, Թբիլիսի, Վրացական ԽՍՀ, ԽՍՀՄ), վրացի խորհրդային գրականագետ։

## Կենսագրություն
Գեորգի Աբզիանիձեն ծնվել է 1907 թվականի մայիսի 10-ին (մայիսի 23-ին) Քութայիսում, մանկավարժի ընտանիքում։ Սովորել է Թբիլիսիի պետական համալսարանի բանասիրական ֆակուլտետում, որն ավարտել է 1929 թվականին։ 1935 թվականից աշխատել է Վրացական գրականության պատմության Շոթա Ռուսթավելու անվան ինստիտուտում։ Բանասիրական գիտությունների դոկտոր է (1964), պրոֆեսոր (1965)։

Մահացել է 1976 թվականի ապրիլի 6-ին Թբիլիսիում։

## Գիտական գործունեություն
1940 թվականին ռուսերեն լույս է տեսել Գեորգի Աբզիանիձեի «Ակակի Ծերեթելի։ Կյանքը և գործունեությունը» (, վրացերեն հրատարակվել է 1960 թվականին), 1950 թվականին՝ ուսումնասիրությունների ու մենագրությունների «Վրացի դասականներ» () ժողովածուն։ Հեղինակել է «Ակնարկներ XIX դարի վրաց հասարակական մտքի պատմության» (, 1959) գիրքը։ Գրել է նաև հոդվածներ խորհրդային գրողների, ինչպես նաև գեղագիտության ու ռուս-վրացական գրական կապերի պատմության վերաբերյալ։

## Ծանոթագրություններ

## Գրականություն
* აბზიანიძე გიორგი ნიკოლოზის ძე - ენციკლოპედია "საქართველო", ტ. 1, თბილისი, 1997, გვ. 29.

Կատեգորիա:Վրացի գրականագետներ
Կատեգորիա:Բանասիրական գիտությունների դոկտորներ
Կատեգորիա:Թբիլիսիի պետական համալսարանի շրջանավարտներ
Կատեգորիա:Խորհրդային գրականագետներ
Սկումբրիա

**Իլիկաձուկ,Սկումբրիա** կամ **թյունիկ**, ծովաձուկ։ Տարբերում են՝
200px|մինի|աջից
* սովորական սկումբրիա (ապրում է Ատլանտյան օվկիանոսի տաք ջրերում, Սև ծովում)
* ճապոնական սկումբրիա (ապրում է Խաղաղ և Ատլանտյան օվկիանոսների տաք ջրերում, անցնում է նաև Սև ծով)։

Սովորական սկումբրիաի զանգվածը միջին հաշվով 250 գ է, ճապոնականինը՝ 500գ - 1,2 կգ։ Սովորական սկումբրիան, որպես կանոն, վաճառվում է տաք և սառը ապխտած, հազվադեպ թույլ աղ դրած կամ սառեցրած, իսկ ճապոնական սկումբրիան պահածոյած (արգանակում, յուղի մեջ), աղ դրած։ Թարմ Սկումբրիաից կարելի է պատրաստել տարբեր կերակրատեսակներ։

Կատեգորիա:Ձկներ
Անկանոն գրքեր

**Անկանոն գրքեր** (անկանոնական, պարականոն կամ ապոկրիֆ գրքեր), քրիստոնեական գրականության պատմության մեջ այն գրվածքները, որոնք բովանդակությամբ առնչվում են Աստվածաշնչի հետ, բայց դուրս են մնում նրա կանոնական կազմից։

Անկանոն գրքերը ներկայացնում են կրոնական ավանդություններ՝ մեծ մասամբ վիպական, երբեմն՝ նաև պատմական հիմք պարունակող գրություններ։ Դրանք ստեղծվել են ինչպես քրիստոնեության վաղ շրջանում, այնպես էլ միջին դարերում։ Անկանոն գրքերը քրիստոնեական աղանդավորների և գլխավորապես գնոստիկյանների հրապարակ հանած գրություններ էին և արտահայտում էին աղանդավորական հոսանքների գաղափարախոսությունը։ Հին Կտակարանի անկանոնականներից զգալի մասի հեղինակներ համարվում են մովսիսական կամ քրիստոնեացած հրեաները։

Անկանոն գրքերը միջին դարերում թարգմանվել են հունարեն, ասորերեն, լատիներեն, հայերեն, եթովպերեն, ղպտիերեն, արաբերեն և այլ լեզուներով։ Հայերեն անկանոնականներ հիշատակվում են 6-րդ դարից մնացած «սուտ գրքերի» մի ցուցակում։ Մխիթար Այրիվանեցին, 13-րդ դարից, ավանդել է արգելված և ընդունելի գրքերի երեք ցուցակ՝ մի շարք անկանոնականների հիշատակմամբ։ Վենետիկի Մխիթարյանները հրատարակել են հայերեն անկանոնականների երեք ժողովածուներ՝ «Անկանոն գիրք Հին Կտակարանաց» (1896), «Անկանոն գիրք Նոր Կտակարանաց» (1898) և «Անկանոն գիրք առաքելականք» (1904)։

Կատեգորիա:Աստվածաշունչ
Անկում

**Անկում**, ջերմաստիճանների, ճնշումների կամ այլ պարամետրերի մեծությունների մակարդակների տարբերությունը նրանց փոփոխման տեղում։ Էներգետիկայում անկման մեծությամբ որոշվում են մարմնում կամ փոխներգործության մեջ գտնվող մարմինների համակարգում ընթացող պրոցեսների ինտենսիվությունը։ Շոգետեխնիկայում և սառեցման մեքենաների տեսության մեջ կարևոր նշանակություն ունի նաև ջերմապարունակության (էնտալպիայի) անկման մեծությունը։

## Տես նաև
* Թերմոդինամիկա
* Ջրթափ

Կատեգորիա:Ֆիզիկա
Անհատական աշխատաժամանակ

**Անհատական աշխատաժամանակ**, տվյալ տեսակի արտադրանքի միավորի արտադրության համար առանձին արտադրողի ծախսած ժամանակը, որով ապրանքային արտադրության պայմաններում որոշվում է ապրանքի անհատական արժեքը։ Անհատական աշխատաժամանակը կախված է աշխատանքի միջոցների զարգացման մակարդակից, արտադրության կազմակերպումից, արտադրողի հմտությունից և այլ պայմաններից։ Անհատական աշխատաժամանակը կարող է չհամընկնել հասարակականորեն անհրաժեշտ աշխատաժամանակին, որով որոշվում է ապրանքի հասարակակաև արժեքը։

Կատեգորիա:Ժամանակ
Անկումային արվեստ

**Անկումային արվեստ**, դեկադենտություն (-անկում), իմպերիալիզմի դարաշրջանի բուրժուական արվեստում տարածված անկումային հոսանքների ընդհանուր անունը։ Ձևավորվել է Ֆրանսիայում XIX դարի 80-ական թվականներին (ֆրանսերեն  «decadence» - անկում  բառից)։ Այն  երբեմն բնութագրվում է որպես կապող օղակ XIX դարի ռոմանտիզմի և XX դարի մոդեռնիզմի միջև։ Նրանք դեմ էին արվեստի հին, ավանդական մոտեցումներին, փնտրում էին ինքնարտահայտման նոր ձևեր, որոնք ավելի լավ կհամապատասխանեին ժամանակակից մարդու աշխարհընկալումներին։  Այս ուղղության հիմնադիրները հանդես էին գալիս արվեստի նախկին ուղղությունների դեմ, հիմնականում նատուրալիզմի և ռեալիզմի դեմ։ Սկզբնական շրջանում նրանց առաջարկած փոփոխությունները վերաբերում էին միայն արտահայտչաձևերին։ Նրանք առաջարկում էին արվեստում նոր, ավելի ճկուն ձևերի ստեղծում։

Դեկադենտության բնորոշ գծերն են սուբյելտիվիզմը, ինդիվիդուալիզմը, փոխուստը հասարակությունից, կտրվածությունը իրականությունից, արվեստը արվեստի համար սկզբունքը, արժեքների անկումը։

Արևմտյան մշակույթում դեկադենտության նշանավոր դեմքերից են Օսկար Ուրայլդը, Շարլ Բոդլերը, Արթուր Ռեմբոն, Օլդոս Խակսլին, Պոլ Վեռլենը և ուրիշներ։  Ռուս դեկադենտների ավագ սերնդի ներկայացուցիչներից են Բալմոնտը, Դոբրոլյուբովը, Կոնևսկին, Սոլոգուբը, ինչպես նաև վաղ շրջանում Վալերի Բրյուսովը։

Անկումային արվեստի տեսական հիմքը սուբյեկտիվ իդեալիզմն է, «արվեստը արվեստի համար» տեսությունը, որ հասցվում է իր ծայրահեղ արտահայտությանը։ Գաղափարայնությանը, ժողովրդայնությանը, ռեալիզմին, դասական արվեստի սկզբունքներին անկումային արվեստը հակադրում է բուրժուական անհատապաշտությունը, սուբյեկտիվիստական կամայականությունը, միստիկան, հրաժարումը կյանքի ճանաչողությունից։ Ոչ սակավ անկումային արվեստը ստանում է բացահայտ հակադեմոկրատական և հակահումանիստական բնույթ, քարոզում է պատերազմի, ռասիզմի, անբարոյականության պաշտամունք։ Անկումային արվեստի բազմաթիվ, հատկապես՝ արդի հոսանքներին բնորոշ է կերպարի ավերումը, գեղարվեստական ձևի հեղափոխումը։

## Ծանոթագրություններ

Կատեգորիա:Արվեստի ոճեր
Կատեգորիա:Գրական ուղղություններ
Կատեգորիա:Գրականություն
Կատեգորիա:Մոդեռնիզմի արվեստ
Անհրաժեշտ և բավարար պայմաններ

**Անհրաժեշտ և բավարար պայմաններ** (մաթեմատիկա), տվյալ պնդման իրավացիության անհրաժեշտ պայմաններ կոչվում են այն պայմանները, որոնց խախտման դեպքում պնդումը սխալ է, իսկ պնդման իրավացիության բավարար պայմաններ կոչվում են այն պայմանները, որոնց առկայությամբ պնդումը ճիշտ է։
Օրինակ՝ բնական թվի վերջին թվանշանի 7 չլինելը այդ թիվը 5-ի բաժանվելու անհրաժեշտ պայման է (7-ով վերջացող բնական թվերը չեն բաժանվում 5-ի), բայց բավարար պայման չէ (օրինակ՝ 33-ը չի վերջանում 7-ով և չի բաժանվում 5-ի)։ Տված թիվը 5-ի բաժանվելու բավարար պայման է այդ թվի վերջին թվանշանի 0 լինելը։ Նշված պայմանն անհրաժեշտ պայման չէ (օրինակ՝ 35-ը 0-ով չի վերջանում, բայց բաժանվում է 5-ի)։ Որպեսզի թիվը բաժանվի 5-ի, անհրաժեշտ է և բավարար, որ թվի վերջին թվանշանը լինի 0 կամ 5։ Հաճախ «անհրաժեշտ է և բավարար» և «այն և միայն այն դեպքում» արտահայտությունները գործածվում են նույն իմաստով։

Կատեգորիա:Մաթեմատիկական տրամաբանություն
Կատեգորիա:Մետաֆիզիկայի հասկացություններ
Կատեգորիա:Մաթեմատիկական տերմիններ
Անկյան եռատում

**Անկյան եռատում**, անկյունը կարկինի և քանոնի օգնությամբ երեք հավասար մասերի բաժանելու խնդիրը։

Անկյան եռատումը, շրջանի քառակուսացումը և խորանարդի կրկնապատկումը հնադարի երեք նշանավոր խնդիրներ են, որոնք մեծ դեր են խաղացել մաթեմատիկական մեթոդների զարգացման գործում։ Միայն XIX դարերում խստորեն ապացուցվեց, որ կարկինի և քանոնի միջոցով ոչ բոլոր անկյուններն է հնարավոր եռատել։

Կան մասնավոր դեպքեր, երբ այդպիսի եռատումը հնարավոր է, օրինակ՝ երբ անկյունդ հավասար է 90° կամ 90°/2°, որտեղ ո-ը բնական թիվ է։ Ընդհանուր դեպքում անկյունը կարելի է եռատել, օրինակ՝ կարկինի և այնպիսի քանոնի օգնությամբ, որի վրա նշված են երկու կետեր։

Կատեգորիա:Մաթեմատիկական խնդիրներ
Կատեգորիա:Էվկլիդեսյան երկրաչափություն
Կատեգորիա:Երկրաչափության պատմություն
Անձևացիներ

**Անձևացիներ**, Անձավացիներ, նախարարական տոհմ Հին Մեծ Հայքի համանուն գավառում։ Ըստ Մովսես Խորենացու, Անձևացիների նախարարությունը հաստատել Է Հայոց ավանդական Վաղարշակ թագավորը։ Ըստ Ղ. Ինճիճյանի, նախարարությունը իր անունն ստացել է Անձևացիք գավառից։ Հայաստանի հոգևոր և քաղաքական կյանքում մեծ դեր ուներ այս տոհմը։ 4-րդ դարի Գրիգոր Լուսավորչին համագործակցում էր Անձևացի մի իշխան՝ կռվելով Արձան քրմապետի դեմ։ Գահնամակում կարևոր տեղ է հատկացված Անձևացիների նախարարությանը, որն ուներ 2 ճյուղ և հայ զորքին տալիս էր 500 զինվոր։ Պապ թագավորի հավատարիմ զինակիցներից էր Գնել Անձևացին։ Անձևացիները մասնակցել են 451- 484 թվականների ազատագրական շարժումներին՝ զորավիգելով հայրենասեր ուժերին։ Ղևոնդ պատմիչը 8-րդ դարի կեսերին հիշում է նշանավոր զորավար, հայ իշխան Տաճատ Անձևացուն (մահացել ՝ 784 թվականին)։ 9-10- րդ դարերում Թովմա Արծրունին Անձևացիներին հիշում է որպես հայրենիքի հավատարիմ պաշտպանների, որոնք ետ են վանել իսլամադավան տիրողների հարձակումները։ 9-րդ դարի վերջից Անձևացիների տոհմը, որ առանձիև իշխանություն Էր, ենթարկվեց Արծրունիներին՝ պահպանելով կիսանկախ վիճակը։ 9-10-րդ դարերի դարերի քաղաքական գործիչ և մատենագիր էր Ատոմ Անձևացին։ 10-րդ դարում գավառի եպիսկոպոսն էր Գրիգոր Նարեկացու հայրը` Խոսրով Անձևացին։

## Գրականություն
* Մովսես խորենացի, Պատմություն Հայոց, Ե., 1968 թվական
* Թովմա Արծրունի, Պատմութիւն Տանն Արծրունեաց, ԱՊԲ, 1887 թվական
* Ոսկյան Ուսումնասիրություններ հայ նախարարություններու մասին, Վնն., 1955 թվական

Կատեգորիա:Հայկական նախարարական տներ
Կատեգորիա:Հայկական իշխանական տներ
Կատեգորիա:Անձևացիներ
Աննամի լեռներ

**Աննամի լեռներ** (, ) կամ **Չիոնգշոնի լեռներ**, բարձրավանդակ Վիետնամում և Լաոսում, Հնդկաչին թերակղզու արևելյան եզրին։

## Աշխարհագրություն
Երկարությունը մոտ 1300 կմ է, լայնությունը մինչև 300 կմ, բարձրությունը 2820 մ։ Ծալքավորվել, ապա խզումների հետևանքով վերածվել է բեկորային խոշոր զանգվածների, սարավանդների ու գոգավորությունների գոտու։

Կազմված է բազալտներից, գրանիտներից, կրաքարերից, ավազաքարերից և այլն։ Արևելյան թեք լանջերին աճում են խոնավ արևադարձային անտառներ, արևմտյան աստիճանաձև լանջերին՝ արևադարձային տերևաթափ անտառներ և սավաննաներ։

## Ծանոթագրություններ

## Արտաքին հղումներ
* BBC In Pictures: Uncovering Viet Nam's secret wildlife
* Cat Tien National Park
* Paleoanthropology in mainland Southeast Asia; Tam Hang, Laos 
* Malaria in Montagnard country in Vietnam (French)

Կատեգորիա:Լաոսի աշխարհագրություն
Կատեգորիա:Վիետնամի աշխարհագրություն
Տիկա Փացացիա

**Տիկա Փացացիա** (, ), վրացի մոդել, երգչուհի, հեռուստահաղորդավար։ Եղել է «Միսս Թբիլիսի», «Միսս Վրաստան» և «Միսս ոսկե գլոբուսում» զբաղեցրել 3-րդ տեղը։

## Կենսագրություն
1987 թվականին, վեց տարեկան հասակում, հաճախել է Թբիլիսիի բալետի դպրոց։ 1991 թվականին Տիկան սովորել է դաշնամուր և կիթառ նվագել, 2000 թվականին ստեղծել է «ՍԵԹԻ» երաժշտական խումբը, 2003 թվականին թողարկել է իր առաջին ալբոմը։ 2006 թվականին թողարկել է *Tkvi ras apireb* սինգլը։ 2008 թվականին հաղթել է «Հույսի ալիք» երաժշտական շոուում։ Դրանից հետո մասնակցել է Եվրատեսիլ 2009 ազգային ընտրությանը *Miracle* («Հրաշք») երգով, սակայն չի հաղթել։ 2010 թվականից վարում է Got Talent-ի (*ნიჭიერი*) վրացական տարբերակը։

## Դիսկոգրաֆիա
* 2003: Tkvi ras apireb
* 2004: Momavlis gza
* 2006: Simartlis droa
* 2007: Ar gacherde
* 2009: Miracle

## Ծանոթագրություններ

Կատեգորիա:1981 ծնունդներ
Կատեգորիա:21-րդ դարի երգչուհիներ
Կատեգորիա:Անձինք Թբիլիսիից
Կատեգորիա:Թբիլիսի քաղաքում ծնվածներ
Կատեգորիա:Հոկտեմբերի 18 ծնունդներ
Կատեգորիա:Վրացի երգչուհիներ
Կատեգորիա:Վրացի մոդելներ
Սյուրժու

**Սյուրժու ** (), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Էնի գավառի մեջ։ Բելգրադ Սիուր Վալզերին շրջանի Նանտիու նահանգում։

Կոմունայի կոդը՝ 01413։

## Բնակչություն
Կոմունայի բնակչությունը 2010 թվականին կազմել է 78 մարդ։

## Ծանոթագրություններ

## Արտաքին հղումներ
* Ֆրանսիայի տնտեսական հետազոտությունների և վիճակագրության ազգային ինստիտուտ 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Դավիթ Գամեկելի

**Գամեկելի Դավիդ Ալեկսանդրովիչ** (հուլիսի 9, 1911, Ճիաթուրա, Վրացական ԽՍՀ - նոյեմբերի 29, 1977), խորհրդային շրջանի վրացի օպերային երգիչ (բարիտոն)։ Վրացական ԽՍՀ-ի վաստակավոր արտիստ (1943)։

## Կենսագրություն
Գամեկելին ծնվել է 1911 թվականի նոյեմբեր 27-ին Վրացական ԽՍՀ-ի Ճիաթուրա քաղաքում։ 1932 թվականին ավարտել է գյուղատնտեսական համալսարանը, իսկ 1935 թվականին ընդունվել է Թբիլիսիի օպերայի և բալետի թատրոն։ 1935-1944 թվականներին եղել է Թբիլիսիի օպերայի և բալետի թատրոն մենակատար, 1944-1952 թվականներին աշխատել է Մեծ թատրոն-ում, որպես կամերային երգիչ։ 1967 թվականին աշխատել է Մոսկվայի Չայկովսկու անվան պետական կոնսերվատորիայում որպես վոկալի ուսուցիչ։

Դ. Ա. Գամեկելին մահացել է 1977 թվականին։

## Արտաքին հղումներ
*სტატია დავით გამრეკელის შესახებ (რადიო "თავისუფლება")

Կատեգորիա:Վրացի երգիչներ
Կատեգորիա:Ստալինյան մրցանակի դափնեկիրներ
Կատեգորիա:ՌԽՖՍՀ արվեստի վաստակավոր գործիչներ
Կատեգորիա:Վրացական ԽՍՀ ժողովրդական արտիստներ
Կատեգորիա:20-րդ դարի օպերային երգիչներ
Կատեգորիա:Դիդուբեի պանթեոնում թաղվածներ
Կատեգորիա:Խորհրդային օպերային երգիչներ և երգչուհիներ
Անոպլոցեֆալիդոզ

**Անոպլոցեֆալիդոզ**, միասմբակ կենդանիների ճիճվային հիվանդությունների խումբ։

## Հարուցիչներ
Հարուցիչները ժապավենաձև որդերն են։ Կենդանիները անոպլոցեֆալիդոզով վարակվում են, երբ կերի հետ ուտում են բշտորդով (ցիստիցերկոիդ) վարակված տզեր։ Հիվանդ կենդանիներն ընկճված են լինում, վատանում է ախորժակը։

## Ախտանիշներ
Նկատվում է սրտի, շնչառության աշխատանքի ուժեղացում, առաջ են գալիս ծակոցներ, մկանային դող, նյարդային համակարգի խանգարումներ և սաստկացող սակավարյունություն։ Ճիճվաթափման համար գործադրվում է ձարխոտի կոճղարմատի մուզը։ Վարակը կանխելու նպատակով մսուրային շրջանում 2 անգամ կատարում են կենդանիների կանխարգելիչ ճիճվաթափություն՝ 15 օր ընդմիջումով, իսկ մատղաշների համար արոտային շրջանում հատկացվում են առանձին արոտավայրեր։

Կատեգորիա:Կենդանիների հիվանդություններ
Անհիդրիդներ

frameless|աջից
**Անհիդրիդներ**, թթվածին պարունակող միացություններ, որոնք կարելի է ստանալ թթվածնավոր թթուներից ջուր պոկելով։

## Միացություններ
Միանալով ջրի հետ՝ անհիդրիդներ առաջացնում են թթուներ։ Անհիդրիդներ անվանումները կազմվում են համապատասխան թթվի անունից և «անհիդրիդ» բառից։ Անօրգանական թթուների անհիդրիդներ են ոչ մետաղների և որոշ ծանր մետաղների բարձրարժեք օքսիդները, ծծմբական անհիդրիդը՝ SO_3, ծծմբային անհիդրիդը՝ SO_2, ֆոսֆորական անհիդրիդը՝ P_2O_5, արսենական անհիդրիդը՝ As_2O_5, ածխաթթվական անհիդրիդը՝ CO_2, քրոմական անհիդրիդը՝ CrO_3 և այլն։

## Ստացում
Ստացվում են համապատասխան պարզ նյութի և թթվածնի միացումից, թթուների և աղերի քայքայումից։ Օգտագործվում են թթուների, աղերի ստացման համար, մի քանիսը նաև իբրև չորացնող նյութեր են։ Օրգանական թթուների՝ կարբոնաթթուների անհիդրիդներ են քացախաթթվի անհիդրիդը՝ (CH3CO)2O, բենզոյական անհիդրիդը՝ (C6H5CO)2O և այլն։ Տարբեր թթուներ իրար հետ առաջացնում են խառը անհիդրիդներ, օրինակ մրջնաքացախաթթվական անհիդրիդը՝ CH3CO—O—OCH։ Երկհիմն թթուները կարող են առաջացնել նաև օղակաձև կառուցվածք ունեցող անհիդրիդներ, օրինակ սաթաթթվի անհիդրիդ թթուների անհիդրիդ հեղուկներ կամ պինդ նյութեր են։

Մրջնաթթուն անհիդրիդ չի առաջացնում։ Ստացվում են կարբոնաթթուների աղերի և նրանց հալոգենանհիդրիդների փոխազդմամբ, երբեմն նաև՝ կարբոլաթթուներից ջրի մոլեկուլ պոկելով։ Օգտագործվում են ացիլացման, արհեստական խեժերի, ներկանյութերի և այլ նյութերի ստացման համար։

## Տես նաև
* Արսեն
* Ածխածնի օքսիդներ

Կատեգորիա:Անհիդրիդներ
Ոչ ոգելից ըմպելիքներ

250px|մինի|աջից

**Ոչ ոգելից ըմպելիքներ** (հյութեր, մուս, կվաս, կիսել, կոմպոտ, թան, լիմոնադ), ոչ ալկոհոլային զովացուցիչ ըմպելիքներ, որոնք կոչված են հագեցնելու ծարավը, բարձրացնելու օրգանիզմի տոնուսը և այլն։ Կարող են պարունակել մինչև 1,2% սպիրտային մաս։
Զովացուցիչ ըմպելիքները լրացնում են ջրի պակասը օրգանիզմում։ Դրանց համար որպես հումք օգտագործում են մրգի, հատապտղի և բանջարեղենի հյութերը, խոտերի, արմատների, տերևների և հացահատիկային բույսերի լուծամզաքները, թանի համար՝ մածունը և կարագը հարելուց հետո մնացած հեղուկը։

Զովացուցիչ ըմպելիքների օրինակ են բնական հյութերը, մուսը, կվասը, կիսելը, կոմպոտը, լիմոնադը և այլն։

Կենսաբանական ակտիվ նյութերը բարձրացնում են օրգանիզմի դիմադրողականությունը, բարելավում մարսողությունը և նյարդային համակարգի գործունեությունը։ Ոչ ոգելից ըմպելիքները երկար պահելու համար

* պաստերացնում են
* պահածոյում են։

## Ծանոթագրություններ

## Արտաքին հղումներ
* Ոչ ալկոհոլային խմիչնքները նախկին ԽՍՀՄ-ում

Կատեգորիա:Ոչ ալկոհոլային խմիչքներ
Ալեքսանդր Իաշվիլի

**Ալեքսանդր Իաշվիլի** (, ), վրացի ֆուտբոլիստ, հարձակվող։

## Կարիերա
### Ակումբային
Կարիերան սկսել է Թբիլիսիի «Դինամոյում», որտեղ բավականաչափ շատ գոլ խփեց։ Նրա արդյունավետությունը՝ 24 գոլ 24 խաղում (1994-1995) և 26 գոլ 25 խաղում (1995-1996), իր վրա բերեց օտարերկրյա ակումբների ուշադրությունը, և 1997 թվականի հունվարին նա տեղափոխվեց «Լյուբեկ»։ Նոր թիմում հարմարվելուն օգնեց Ռոման Մաժեյկիսը։

Կես տարվա պայմանագրի լրանալուց հետո նա մնաց Գերմանիայում։ Հրավիրվեց «Ֆրայբուրգ», որը 1997-1998 մրցաշրջանում իրավունք էր ստացել խաղալու Բունդեսլիգայում։

2005-2006 մրցաշրջանին նա դարձավ «Ֆրայբուրգի» ավագը։ 10 տարի ակումբում մնալուց հետո՝ 2007 թվականին լքեց այն, տեղափոխվելով «Կարլսրուե»։ 2012 թվականին, երբ «Կարլսրուեն» դուրս մնաց Բունդեսլիգայից, նա պայմանագիր կնքեց «Բոխումի» հետ, որտեղ ստացավ 10 համարը։

2013 թվականին տեղափոխվեց ադրբեջանական «Ինտեր»։ «Ինտերում» խաղալով 33 խաղ՝ խփեց 5 գոլ։

Ներկայումս խաղում է «Սամտրեդիայում»։

### Հավաքականում
Վրաստանի հավաքականում խաղացել է 67 խաղ և խփել 15 գոլ։

## Աննձնական կյանք
Մեծացել է սպորտային ընտանիքում։ Հայրը՝ Մամուլի Իաշվիլին 1960-ական թվականներին խաղացել է Թբիլիսիի «Դինամոյում»։

## Ծանոթագրություններ

## Արտաքին հղումներ
* Պրոֆիլը  «Կարլսրուեյի» կայքում
* Պրոֆիլը *legioner.kulichki.com* կայքում 
* Վիճակագրությունը National Football Teams կայքում 
* Պրոֆիլը transfermarkt.com կայքում 
* Պրոֆիլը soccerway.com կայքում 

Կատեգորիա:Բոխումի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Դինամո Թբիլիսիի ֆուտբոլիստներ
Կատեգորիա:Թբիլիսի քաղաքում ծնվածներ
Կատեգորիա:Ինտեր Բաքուի ֆուտբոլիստներ
Կատեգորիա:Լյուբեկի ֆուտբոլիստներ
Կատեգորիա:Կարլսրուեյի ֆուտբոլիստներ
Կատեգորիա:Սամտրեդիայի ֆուտբոլիստներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆրայբուրգի ֆուտբոլիստներ
Ժուայյո

**Ժուայյո** (), համայնք Ֆրանսիայում, Ռոն Ալպեր մարզի Էն գավառում։ Մտնում է Մեկսիմյո համայնքի կազմի մեջ։ Հանդիսանում է Բուրակ ան Բրես շրջանի օկրուգը։

Համայնքի INSEE կոդ՝ *01198*։

## Տեղադրություն
Համայնքը տեղակայված է Փարիզից 390 կմ հարավ-արևելք, Լիոն քաղաքից 31 կմ հյուսիս-արևելք, Բուրակ ան Բրես շրջանից 29 կմ դեպի հյուսիս։

Համայնքում գտնվում է շուրջ 30 լիճ, որոնց ընդհանուր մակերեսը կազմում է 400 հեկտար։

## Կլիմա
Համայնքում կլիման կիսացամաքային է՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։

## Պատմություն
2006 թվականի փետրվարի 13-ին Դոմբ կոչվող ճահիճի մեջ հայնտաբերվել է վայրի սագ։Փետրվարի 19-ին պարզվել է, որ սագը մահացել է H5N1 կոչվող համաճարակից։ Դա եղել է համաճարակի առաջին հաստատումը Ֆրանսիայի տարածքում։

## Բնակչություն
Համայնքի բնակչությունը 2010 թվականին կազմում էր 223 մարդ։

## Տնտեսություն
2010 թվականի տվյալներով 153 աշխատունակ տարիքի մարդկանցից (15-64 տարեկան) 115-ը տնտեսապես ակտիվ էին, 38-ը անգործունակ (Ակտիվության ցուցանիշը — 75,2 %, 1999 թվականին եղել է՝ 75,5 %)։ 115 աշխատունակ բնակիչներից 104-ը աշխատում էին (60 տղամարդ և 44 կին), անաշխատանք էին 11-ը (4 տղամարդ և 7 կին)։
38 անգործունակ մարդկանցից 12-ը աշակերտներ կամ ուսանողներ են, 15-ը թոշակառու, 11-ը անաշխատունակ էին այլ պատճառներով։

## Տեսարժան վայրեր
* Ժուայյոյի ամրոցը () (1897—1902 թվականներ). Պատմական հուշարձան 2009 թվականից։

## Պատկերասրահ

Պատկեր:Château de Joyeux - 3.JPG|Ժուայյոի ամրոց
Պատկեր:Church of Joyeux - 2.JPG|Եկեղեցի
Պատկեր:Town hall of Joyeux (Ain).JPG|Մէրիա
Պատկեր:War memorial of Joyeux (Ain).JPG|Զինվորական հուշամատյան
Պատկեր:Croix à Joyeux.JPG|Խաչ


## Ծանոթագրություններ

## Արտաքին հղումներ
* 
* 

Կատեգորիա:Համայնքներ
Կատեգորիա:Ֆրանսիայի համայնքներ
Որսամիս

**Որսամիս**, վայրի թռչունների (կաքավ, աքար, ցախաքլոր, լոր, վայրի սագ և բադ, մորակտցար և այլն) և վայրի կենդանիների (նապաստակ, վարազ, քարայծ և այլն) միս։ 

Վայրի թռչնի միսն ի տարբերություն ընտանի թռչնի մսի, ունի ավելի մուգ երանգ, յուրահատուկ համ, պարունակում է ավելի շատ սպիտակուցներ և քիչ ճարպ։ Էգ թռչնի միսն ավելի նուրբ և փափուկ է, քան արուինը (վերջինս աչքի է ընկնում վառ փետուրներով և մսեղիքի խոշորությամբ)։ Խամրած և գորշ կտուցով, փոս ընկած աչքերով, կանաչավուն մաշկով, բորբոսով, անդուր հոտով մսեղիքը պիտանի չէ իբրև սննդամթերք։
Որսամիսը հաճախ տապակում են, երբեմն խաշում կամ տարբեր սոուսներով ջեռեփում։ Քանի որ որսամիսը սովորաբար ճարպոտ չէ, ապա ամբողջ մսեղիքը (կամ միայն կրծքամասը) գիրուցում են կամ փաթաթում խոզի անալի ճարպով (կապելով թելով)։ Որսամիսով սառը կերակրատեսակը մատուցում են մայոնեզով զանազան պտուղների և բանջարեղենի մարինադի հետ։

Կատեգորիա:Մսամթերք
Ամալյա Ենգոյան

**Ամալյա Սաշիկի Ենգոյան** (), ՀՀ պետական գործիչ։

## Կրթություն
* 1976-1981 թթ. - սովորել և ավարտել է Երևանի պետական համալսարանի կիրառական մաթեմատիկայի ֆակուլտետը։
* 1996-1999 թթ. - սովորել և ավարտել է Հայկական գյուղատնտեսական ակադեմիան՝ «հաշվապահական հաշվառում և աուդիտ» մասնագիտացմամբ։

## Աշխատանքային գործունեություն
* 1981-1990 թթ. - աշխատել է Էլեկտրոմեքենաշինության գիտահետազոտական ինստիտուտում որպես մաթեմատիկոս, ծրագրավորող։
* 1990-1992 թթ. - աշխատել է որպես ՀՀ Գերագույն խորհրդի փորձագետ։
* 1992-1995 թթ. - ՀՀ վարչապետի օգնական։
* 1995-1999 թթ. - ՀՀ կառավարության աշխատակազմի Ազգային ժողովի հետ կապերի վարչության պետի տեղակալ։
* 1999-2000 թթ. - ՀՀ կառավարության աշխատակազմի Ազգային ժողովի հետ կապերի վարչության պետի պաշտոնակատար։
* 2000-2008 թթ. - ՀՀ կառավարության աշխատակազմի Ազգային ժողովի հետ կապերի վարչության պետ։
* 2008 թ. հունիսի 26-ին ՀՀ վարչապետի որոշմամբ նշանակվել է Հայաստանի Հանրապետության կառավարության աշխատակազմի Ազգային ժողովի հետ կապերի վարչության պետ (քաղաքացիական ծառայողի կարգավիճակով)՝ ազատվելով Հայաստանի Հանրապետության կառավարության աշխատակազմի Ազգային ժողովի հետ կապերի վարչության պետի պաշտոնից։

## Պարգևներ և կոչումներ
* Հայաստանի Հանրապետության քաղաքացիական ծառայության առաջին դասի պետական խորհրդական (2012)։
* ՀՀ վարչապետի հուշամեդալ։
* ՀՀ վարչապետի շնորհակալագիր։
* ՀՀ պաշտպանության նախարարության «Գարեգին Նժդեհ» մեդալ։

Ամուսնացած է, ունի երկու զավակ։ Անկուսակցական է։

## Ծանոթագրություններ

Կատեգորիա:ՀԱԱՀ շրջանավարտներ
Կատեգորիա:ՀՀ վարչապետի հուշամեդալակիրներ
Կատեգորիա:Հայաստանի պետական գործիչներ
Անկյունաչափ

250px|մինի|աջից
**Անկյունաչափ**
* Մեքենաների դետալների, կտրող ու չափող գործիքների անկյունները չափելու գործիք։ Լիմբը (1) անշարժ ամրացված է քանոնին (2)։ Շարժական քանոնը (3) նոնիուսի (4) հետ պտտվում է լիմբին միացված սռնու շուրջը։ Քանոնների (2 և 3) աշխատանքային (չափող) հարթությունների միջև ընկած աևկյունը հաշվվում է լիմբով՝ նոնիուսի օգնությամբ (ճշգրտությունը 2՛—5՛)։ Անկյունների չափմաև սահմանները (0°– 180°) կարելի է ընդարձակել շարժական քանոնին ամրացված անկյունակով (5)։
* Տեղանքում անկյունների չափման սարք (օրինակ, ռազմական գործում)։

Կատեգորիա:Չափիչ սարքեր
Անձնագրային համակարգ

**Անձնագրային համակարգ**, բնակչության հաշվառումը և տեղաշարժը նորմավորող կարգ։

Նախատեսում է քաղաքացու պարտականությունը՝ ունենալ անձնագիր, գրանցվել տվյալ բնակավայրում և պատասխանատվություն՝ անձնագրային կանոնները խախտելու համար։

Առանց անձնագրի այդ վայրերում բնակվում են՝ զինծառայողները, մինչև 16 տարեկանները, հիվանդանոցներում բուժվողները, կոլտնտեսականները և անձնագրային համակարգ չմտցված վայրերից ժամանակավորապես եկած անձինք։ Այն երկրներում, ուր չկա անձնագրային համակարգ, գործում է օրինականացման (լեգիտիմացիոն) համակարգը։

Կատեգորիա:Փաստաթղթեր
Կատեգորիա:Մարդու իրավունքներ
Կարմրակն

**Կարմրակն**, մանրածածան, ծովային և լճային շատ տարածված ձուկ։ Զանգվածը 30-100 գ (երբեմն՝ մինչև 1,5 կգ) է։ Մարմինը պատած է խոշոր արծաթագույն, հեշտ մաքրվող թեփուկներով։ Միսը սպիտակ է, քիչ ճարպոտ։

## Օգտագործում
Կարմրակնը կարելի է տապակել կամ նրանով ձկնապուր պատրաստել։

Հայաստանի ջրավազաններում, գլխավորապես Մեծամոր լճում և Սև ջրում, ապրում է Հայկական կարմրակն (երբեմն լաստ են անվանում), որն այնքան է տարբերվում նույն տեսակի ձկներից, որ այն առանձնացրել են որպես առանձին ենթատեսակ։ Հայկական կարմրակնը արդյունագործական նշանակություն չունի։

Կատեգորիա:Ձկներ
Մարսա

**Մարսա** (), նավահանգստային քաղաք Մալթայի Մեծ նավակայանի ափին։ «Մարսա» անվանումը արաբերենից թարգմանաբար նշանակում է «նավահանգիստ»։

## Առևտրա-տնտեսական հիմնարկություններ
Մարսայում է գտնվում Մալթայի ամենամեծ և ամենակարևոր նավաշինարանը։ Այստեղ է նաև գտնվում երկու էլեկտրակայաններից մեկը, որն ապահովում է էներգիայով Մալթայի կղզեխմբի մեծ մասը։ Քաղաքում դեռ գործում է Մարսայի ձիարշավարանը, կիլոմետրանոց վազքուղի, որը կառուցվել է 1869 թվականին։

## Մանկական Եվրատեսիլ 2014

Մալթայի «Մալթա Շիպբիլդինգ» նավաշինարանը ընտրվեց որպես Մանկական Եվրատեսիլ 2014-ի իրականացման վայր։

## Քույր քաղաքներ
*  Բրիջոուաթեր

## Տես նաև
* Մալթայի վարչական բաժանում

## Ծանոթագրություններ

Կատեգորիա:Մալթայի քաղաքներ
Լա Տրանկլիեր

**Լա Տրանկլիեր** (), Ֆրանսիայի համայնք, գտնվում է Ռոն-Ալպ շրջանում։ Էնի դեպարտամենտ։ Մտնում է Պոն դ՛Էն համայնքի կազմի մեջ։ Հանդիսանում է Բուրկ ան Բրեսի համայնքի օկրուգը։

Համայնքի INSEE կոդն է *01425*։

## Տեղադրություն
Համայնքը տեղակայված է Փարիզից 380 կմ հարավ-արևելք, Լիոնից 55 կմ հյուսիս-արևելք, 11 կմ հարավ Բուրկ ան Բրեսից։
Համայնքի հյուսիսային հատվածում հոսում է ոչ այնքան մեծ Լեշեր գետը։
մինի|ձախից|Համայնքի քարտեզը

## Կլիմա
Կլիման չորային է՝ չոր ձմեռներ և տաք ամառներ։ Անձրևներ հաճախակի չեն լինում, հիմնականում ամռանը։

## Բնակչություն
2010 թվականի տվյալներով համայնքի բնակչությունը կազմում է 301 մարդ։ 

## Տնտեսություն
2010 թվականի տվյալներով 189 աշխատունակ տարիքի մարդկանցից (15-64 տարեկան) 142-ը տնտեսապես ակտիվ էին, 47-ը անգործունակ (Ակտիվության ցուցանիշը — 75,1 %, 1999 թվականին եղել է՝ 75,1 %)։ 142աշխատունակ բնակիչներից 137-ը աշխատում էին (78 տղամարդ և 59կին), անաշխատանք էին 5-ը (1 տղամարդ և 4 կին)։
47 անգործունակ մարդկանցից 16-ը աշակերտներ կամ ուսանողներ են, 22-ը թոշակառու, 9-ը անաշխատունակ էին այլ պատճառներով։

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ